CELEX: 32014R0697
Language: lv
Date: 2014-06-24 00:00:00
Title: Komisijas Regula (ES) Nr. 697/2014 ( 2014. gada 24. jūnijs ), ar ko Regulu (EK) Nr. 906/2009 groza attiecībā uz tās piemērošanas termiņu  Dokuments attiecas uz EEZ

25.6.2014   
            
            
               LV
            
            
               Eiropas Savienības Oficiālais Vēstnesis
            
            
               L 184/3
            
         KOMISIJAS REGULA (ES) Nr. 697/2014
   (2014. gada 24. jūnijs),
   ar ko Regulu (EK) Nr. 906/2009 groza attiecībā uz tās piemērošanas termiņu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 26. februāra Regulu (EK) Nr. 246/2009 par Līguma 81. panta 3. punkta piemērošanu dažām līnijsatiksmes uzņēmumu nolīgumu, lēmumu un saskaņotu darbību kategorijām (konsorcijiem) (1) un jo īpaši tās 1. pantu,
   apspriedusies ar Aizliegtu vienošanos un dominējoša stāvokļa padomdevēju komiteju,
   tā kā:
   
               (1)
            
            
               Ar Komisijas Regulu (EK) Nr. 906/2009 (2) kuģu līnijsatiksmes konsorcijiem ir piešķirts grupu atbrīvojumu no Līguma 101. panta 1. punktā noteiktā aizlieguma, ievērojot konkrētus nosacījumus. Minētās regulas piemērošanas termiņš beigsies 2015. gada 25. aprīlī saskaņā ar maksimāli piecus gadus ilgo piemērošanas termiņu, kas paredzēts Regulas (EK) Nr. 246/2009 2. panta 1. punktā. Pamatojoties uz Komisijas pieredzi grupu atbrīvojuma piemērošanā, šķiet, ka grupu atbrīvojums konsorcijiem vēl joprojām sevi attaisno un ka nosacījumi, uz kuru pamata tika noteikta Regulas (EK) Nr. 906/2009 darbības joma un saturs, nav būtiski mainījušies.
            
         
               (2)
            
            
               Ar Regulu (EK) Nr. 906/2009 tika vienkāršoti un būtiski grozīti konsorcijiem piemērojamie noteikumi. Tā kā jaunais tiesiskais regulējums ir bijis spēkā un ir ticis piemērots tikai neilgu laiku, šajā posmā būtu jāizvairās no turpmākām izmaiņām. Šādā veidā tiks novērsts, ka pieaug nozares uzņēmumu izmaksas par atbilstības nodrošināšanu.
            
         
               (3)
            
            
               Tāpēc Regulas (EK) Nr. 906/2009 piemērošanas termiņš būtu jāpagarina par pieciem gadiem,
            
         IR PIEŅĒMUSI ŠO REGULU.
   1. pants
   Regulas (EK) Nr. 906/2009 7. pantā datumu “2015. gada 25. aprīlim” aizstāj ar datumu “2020. gada 25. aprīlim”.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī. To piemēro no 2015. gada 25. aprīļa.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 24. jūnijā
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 79, 25.3.2009., 1. lpp. No 2009. gada 1. decembra EK līguma 81. un 82. pants kļuva par LESD attiecīgi 101. un 102. pantu.
   
      (2)  Komisijas 2009. gada 28. septembra Regula (EK) Nr. 906/2009 par Līguma 81. panta 3. punkta piemērošanu dažām kuģu līnijsatiksmes uzņēmumu nolīgumu, lēmumu un saskaņotu darbību kategorijām (konsorcijiem) (OV L 256, 29.9.2009., 31. lpp.).